3. Supplerende arkæologiske udgravninger i erhvervsområdet i Hammel (Åben)
Tidl. politisk behandling
Forventet sagsgang
ØK, BY
Lovgrundlag
Museumsloven
SAGENS INDHOLD
Byrådet skal i denne sag tage stilling til en anlægsbevilling på 1,9 mio. kr. ekskl. moms 
til arkæologiske udgravninger i erhvervsområde i Hammel (EF-parken og grunden 
ved krydset [adresse]). 
Museumsloven angiver, at jordarbejder skal standses, hvis der findes spor af fortidsminder. Såfremt et fund 
foranlediger, at der skal foretages en arkæologisk undersøgelse, skal udgifterne afholdes af ejeren. Der 
gennemføres derfor oftest en forundersøgelse, hvorefter arealerne frigives til bebyggelse, medmindre der 
findes større fund, der skal udgraves yderligere.  
[adresse] har foretaget arkæologiske forundersøgelser på alle salgbare erhvervsgrunde i 
Hammel. Moesgaard Museum har i den forbindelse fundet væsentlige fortidsminder, som de ønsker at 
udgrave. Der er tale om 4-5 specifikke områder (se markeringer på vedlagte kortbilag). Slots- og 
Kulturstyrelsen har vurderet, at forundersøgelserne for de to områder tilsammen koster ca. 600.000 kr. 
ekskl. moms, og de ekstra udgravninger kan komme til at koste op til 1,3 mio. kr. ekskl. moms. 
Der er fundet flere fortidsminder primært fra yngre stenalder, herunder mindst en velbevaret hustomt af et 
toskibet langhus fra den sene halvdel af yngre stenalder. Der er ligeledes fundet fortidsminder fra bronze- 
og jernalder. 
VURDERING
Teknik og Miljø har været i dialog med Moesgaard Museum omkring mulighederne for at undlade 
udgravningen på to specifikke områder (se kortbilag). De to arealer, som Teknik og Miljø ikke ønsker 
udgravet, ligger syd for KK-Wind solutions (Felt C) og desuden et mindre ukurant område helt ud mod 
[adresse] (Felt D). Det er meddelt Moesgaard Museum, at de to arealer ikke ønskes udgravet på 
nuværende tidspunkt. Hvis de to områder engang skal bebygges, vil der til den tid først skulle udgraves. 
Det er Teknik og Miljøs vurdering, at det ikke er sandsynligt, at de to områder sælges til bebyggelse. 
Grunden på hjørnet af Anbækvej og [adresse] er ligeledes forundersøgt for arkæologi. Her er der fundet et 
mindre areal, hvor Moesgaard Museum ønsker yderligere udgravninger, da de har fundet et hus fra 
jernalderen (se kortbilag). Det forventes, at der inden for en kortere tid igangsættes lokalplanlægning for 
arealet, hvorfor det vil være hensigtsmæssigt at få færdig udgravet arealet samtidigt med de øvrige arealer.
ØKONOMI
Forundersøgelserne i erhvervsområde i Hammel er budgetteret til at koste 600.000 kr. ekskl. moms. De 
yderligere udgravninger for hele området forventes at koste 1,3 mio. kr. ekskl. moms.
Den samlede udgift på 1,9 mio. kr. ekskl. moms foreslås finansieret af puljen til uspecificerede udgifter, 
arkæologi, vejanlæg m.v. på jordforsyningsbudgettet på 7,5 mio. kr.
[adresse]: EMN-2023-01858
Dok-ID: 3574589
Sagsbehandler: hlan
Byråd
29. august 2023  19:00
INDSTILLING
Direktøren for Teknik og Miljø indstiller til Byrådet:
1.
At Byrådet giver en anlægsbevilling med tilhørende rådighedsbeløb på 1,9 mio. kr. finansieret af 
puljen til uspecificerede udgifter, arkæologi, vejanlæg m.v. i 2023.
BESLUTNING
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Carla Svendsen, Jonathan Petersen
Godkendt.  
Bilag
1.
Hammel Erhverv - kortbilag ekstra udgravninger (3578342)
2.
Anbækvej/Viborgvej - kortbilag ekstra udgravning (3578331)
